Patrick Salvador Idringi

**Patrick** Idringi **.**​​ (born 14 Ogwokubiri 1985), era amanyiddwa nga **Patrick Salvado.** ,  Kazannyikirizi, actor, mwogezi w'aku mikolo, mukozi w'aku leediyo era yinginiya Munnayuganda. Era amanyiddwa nga "Omusajja Aduula". Yasooka kukwata kyakubiri mu mpaka za kkomedi ezategekebwa aba MultiChoice Africa, *Standup Uganda* mu 2009. Yatuuka ku kitundu ekiddirira eky'akamalirizo  mu mpaka z’omuntu *asinga okusesa mu nsi yonna* mu 2016 era mu 2017 ne 2018 yasunsulwa mu *mpaka za Savannah Comic Choice Awards* nga Munnakatemba asinze okuva mu Africa ow'omwaka. Era amanyiddwa nnyo olw’okuduula wamu n’obunnanfuusi

## Obuto bwe n’okusoma kwe

### 1985 - 2008.
Salvado yazaalibwa nga 14 Ogwokubiri 1985 mu Kampala,  mu maka agalimu abalenzi bataano n’abawala basatu. Kitaawe, Lawrence Dawa ng’ava mu Disitulikiti y’eKoboko yalina edduuka ly’ebyamaguzi erisuubuza ate nnyina Joyce Dawa ng’asibuka mu Democratic Republic ey'eCongo yalina omudaala mu katale k’eBugoloobi 

Salvado yatandikira okusoma mu Our Lady of Africa Nursery and Primary School oluvannyuma ne yeegatta ku Kiswa Primary School  gye yatuula ebigezo by'ekyomusanvu mu 1997. Yeegatta ku St. Charles Lwanga College, Koboko okusoma 'O'Level  **.** Mu Siniya, yasesa abantu era olw’ensonga eno, yasalawo okwegatta ku kiraabu y’essomero ey’okuyimba, amazina ne katemba okwegezaamu mu kukola kkomedi. Oluvannyuma lw’okutuula siniya eyookuna mu 2001  yakkirizibwa mu St. Bishop Cipriano Kihangire Senior Secondary gye yatuula siniya eyoomukaaga mu 2003, Olwo n’akkirizibwa mu Makerere University Kampala. Mu 2008, yatikkirwa diguli esooka mu Saayansi mu by’amasimu.

## Omulimu gwe

### 2007 - 2010
Mu 2007, mu mwaka gwe ogwokusatu mu yunivasite, Salvado yeegatta ku MTN Uganda ng’akola ngaayambako mu bya tekonologiya.  

Mu 2008, oluvannyuma lw’okumaliriza emisomo gye mu yunivasite, yafuulibwa omukozi ow’enkalakkalira nga yinginiya wa switch mu MTN Uganda.  Bwe yali akyakola mu kkampuni ya MTN Uganda, yatuukirira Philip Luswata maneja wa Theatre Factory asobole okwegatta ku kibiina kya kkomedi asobole okwongera ku mulimu gwe ogwa kkomedi kyokka ne bamugaana.  Yafuna erinnya lya Salvado ng’asaaze ku ngeri omukazi gye yamufaananya Salvador, omuzannyi mu Telenovela eyali eyitibwa *Second Chance* 

Mu 2009, Salvado yeetaba mu mpaka za kkomedi ezaategekebwa ekibiina kya Multichoice Africa, ekyatuumibwa *Standup Uganda.* Yakwata kyakubiri nga yaddirira Kenneth Pablo Kimuli .  Oluvannyuma lw'empaka zino, yatandikawo ekibiina kya kkomedi ekiyitibwa The Crackers  ng'ali wamu ne Alex Muhangi, Daniel Omara, Kenneth Pablo Kimuli ne Mendo. Aba Crackers baakola show yaabwe eyasooka nga 15 Ogwomusanvu 2009 mu bbaala ya Effendy's Bar.  Abantu mu bbaala ya Effendy bwe baafuuka abangi ennyo, The Crackers yasenguka ne bagenda mu Theatre Labonita gye baakyusizza okuva ku kukola endaga zaabwe buli wiiki okudda ku ndaga bbiri omwezi 

Mu 2010, yali akola emirimu ebiri ogwa comedy n'omulimu gwe ogw'emisana mu MTN Uganda 

### 2011 - 2020.
Mu Gwomwenda 2011, Salvado yava ku mulimu gwe ogwa MTN Uganda.  Mu Gwekkumi 2011, yatandika okukola ku 91.3 Capital Fm ng'omuweereza ku leediyo ku Dream Breakfast Show  n'oluvannyuma mu Overdrive Show.  Mu Gwomwenda, yasanyusa abantu mu mpaka z'obwa nnalulungi eza Miss Uganda 2011,  Kino kyamuleetera okumanyika era ne kimuggulirawo enzigi z'ofuna emirimu emirala. 

Mu 2012, enjawukana ezaali munda mu kibiina kyaThe Crackers zaakiviirako okugwa.  Mu Gwokutaano, yeetaba mu *Night of 1000 Laughs* e Nairobi.  Salvado yafulumira mu katabo k'Ogwokutaano–Ogwomukaaga aka Magazine ya Italy eya Vogue Magazine .  Mu Gwomukaaga yakolera mu Kampala olulaga lwa *Night of 1000 Laughs* .  Era mu Gwomukaaga, yakolera mu mpaka za Miss Uganda.  Mu Gwomwenda, Salvado yafuna omukisa okukolerako mu lulaga lwa James Ingram e Nairobi.   era naakolera ne mu ttabamiruka wa Uganda-UK convention .  Mu Gwekkumi, yakolera mu Lagos edition ya *Night of 1000 Laughs.*  Mu Gwekkumineebiri, Salvado yakyaza abayimbi ba P-Square mu Kampala. 

Mu Gwokusatu 2013, Salvado yaliko omutwe mu mwoleso gwa *Stand-Up Africa* ogwali mu South Afrika.   Mu mwezi gw'okuna, yakolera mu *Pulezidenti of Laughrica* ng'ali wamu ne Daliso Chaponda ne Joshua Ncube mu Malawi .    Mu Gwomukaaga, yakola mu *Kings of Comedy, e* Kigali .   Mu Gwomunaana, Salvado yategeka olulaga lwa kkomedi olwa First *Africa Laughs* mu Kampala   Mu Gwekkuminoogumu, yakolera mu *Night of a 1000 Laughs* e Nairobi .  Mu Gwekkuminoogumu,  ne Gwekkumineebiri,  yali kitundu ku *Glo Laffta Fest* Comedy Tour, e Nigeria . Mu Gwekkumineebiri, yaliko omugenyi ow’enjawulo nga kazannyiikirizi era nga ayambako omwogezi ku Ugandan Diaspora Social Networking Gala.  era yakola ne mu *Night of 1017 Laughs* mu Ghana. 

Mu mwezi Ogusooka 2014, Salvado yakola mu mpaka *za Glo-CAF Awards eza 2013 mu Abuja.*  ]  Yalekulira Capital FM Radio mu Gwokusatu.  Mu Gwokutaano, yateeka omukono ku ddiiru okukola akalango ka DStv * Mu Gwomukaaga yakolera ku Night of a 1000 Laughs mu Kenya emirundi * * ne mu Basketmouth Uncensored e Nigeria  ​**  Mu Gwomusanvu, yafuuka yeeyali akulembeddemu kkampeyini ya MTN  eya Weekender Chacha Chat.​* Salvado yategeka era n'ayimba mu mpaka za *Africa Laughs* ez'okubiri mu October eyategekebwa Basketmouth, Acts ezaayimba zaali Mc Kapale, Ronnie McVex, Alex Muhangi, Anne Kansiime, Eddie Kadi, Daliso Chaponda ne Eric Omondi  

Mu Gwokubiri 2015, Salvado yakwatibwa ku CNN  Mu mwezi gwe gumu, yakolera mu lulaga lwa *Basketmouth Manchester* mu Manchester *.*  Mu Gwomukaaga, Salvado yakola olulaga lwe olwasooka ngaakola omu eyayitibwa *Man from Ombokolo* ku Kampala Serena Hotel   Mu Gwomwenda, yakola mu *Night of Magic* mu Outrigger Beach Resort, Mauritius  era mu Gwekkuminoogumu n'oGwekkumineebiri, Salvador yali e South Africa mu kivvulu kya *Johannesburg international Comedy* *festival*  ne *Comedy Central international Comedy festival*  mu ngeri ey’ekitiibwa.

Mu Gwolubereberye 2016, Salvado yayongerayo pulogulaamu ye eya *Man from Ombokolo* okutuuka e Kigali, Rwanda ku Hotel Portofino, ng'ekitundu ku kutaalaga kwe mu East African  Yeeyaggalawo olulaga lwa *Lord of the ribs* mu Apollo Theatre, London .  Ku ntandikwa y'oGwomwenda, yali mu *kivvulu ky'ensi yonna eky'ennyimba n'ebyobuwangwa ekya Gaborone International Music and Cultural Festival* eky'omulundi ogw'okusatu e Botswana .  Ku nkomerero y'aGwomwenda, yategeka *Africa Laughs Season 3* nga abazannyi mwalimu abaawano (Anne Kansiime, Alex Muhangi, Madrat & Chico, Teacher Mpamire, Napoleone Emmah & Ronnie McVex) n’ab’ensi yonna ( Bovi, Eddie Kadi, Ndumiso Lindi, Carl Joshua Ncube, Eric Omondi ne Arthur Nkusi). 

Mu Gwokubiri 2017, Salvado yakola mu *Lord of The Ribs*  mu kisaawe kya Wembley Arena, London. Mu Gwokusatu 2017 yatandikawo kampuni y'emikolo eyitibwa Sheer Solutions Africa Ltd  Mu October Salvado yategeka era n'akola show ye eyookubiri ey'omuntu omu, *Man from Ombokolo 2*  

Mu January 2018, yategeka pulogulaamu *ya Lord of the Ribs* mu kibuga London  mu kisaawe kya Wembley Arena. Mu April ng’ayita mu kkampuni ye, Sheer Solutions Salvado yakolagana ne Next Media, okutongoza empaka z’abakazannyiikirizi eza *The Comic* .  Mu Gwomukaaga Salvado yategeka ekivvulu kya Tokosa Food Festival  Mu makkati g'Ogwomwenda, yali kitundu ku *Ug Pineapple Tour* e Gulu  nga tannakola mu *Lord of the Ribs*,e Nigeria ku nkomerero y’omwezi.  Mu Gwekkumi, yategeka *olulaga gwa Africa Laughs* olw'okuna . Bakazannyiikirizi b'awaka mwalimu Daniel Omara, Prince Emma, Ronnie McVex, Akite Agnes, ne Omukebeete ate eb'ensi yonna mwalimu Prof Hamo, Kevin J, Basket mouth, Alfred Kainga, Eddie, Mc Jessy ne Arthur Nkusi    Mu Gwekkuminoogumu, yali kitundu ku *Global Comedy Fest*, e Dubai . 

Mu Gwokuna 2019, Salvado yakola mu *Sekafest* e Kigali.  Mu Gwomusanvu yatongoza pulogulaamu ya buli wiiki eyali eyitibwa *Just Comedy.* Olulaga luno olwali lusooka obusoosi lwakulemberwa Eric Omondi    Mu Gwomwenda, yategeka ekivvulu kya Tokosa Food Festival eky’omulundi ogw’okutaano. 

Mu Gwokubiri 2020, Salvado yategeka olulaga lwa *Africa Laughs* olw’okutaano. Bakazanyirizi ba wano mwalimu Okello Okello, Napoleone Emmah, Uncle Mark, Daniel Omara ne Ronnie McVex ate eb'ensi yonnamwalimu Eric Omondi, Eddie Kadi, Alfred Kainga, Kenny Blaq, Mpho Popps n'omuyimbi Harmonize   Yayitibwa okukolera mu kivvulu kya African Comedy Festival e Qatar nga 6 Ogwokusatu 2020 **.**  Mu makkati g'Ogwokusatu, Salvado yayitibwa ng’omwogezi omugenyi eri abavubuka abasuubuzi mu mwoleso gwa NSSF Career Expo 2020  Mu Gwomukaaga yatandika okukola ng’omutegesi mu pulogulaamu ya 88.2 Sanyu FM eya Breakfast Show  gye yali akola ne Deedan ne Yvonne okuva ku ssaawa 12:00 ez’oku makya okutuuka ku ssaawa 4:00 ez’oku makya. 

### 2021 - 2022.
Mu Gwolubereberye 2021, Salvado yakola mu kivvulu kya *Cheka Tu* live festival e Dar es Salaam 

Mu Gwokuna 2022, Salvado yatandika pulogulaamu empya gye yatuuma *The Salvado Show* eyasooka okulagibwa ku Pearl Magic Prime ku DSTV.   Mu mwezi gwe gumu, yava ku Sanyu Fm okussa essira ku kkomedi we oluvannyuma lw'omuggalo okuggyibwawo mu Uganda.   Mu Gwekkumi 2022, yategeka omuzannyo gwa *Africa Laughs* ogw'omulundi ogw'omukaaga ogwalimu abayimbi ab'ensi yonna n'aba wano nga Celeste Ntuli, Eric Omondi, Golo, Q Dube, Akite Agnes, Okello Okello ne Dr. Hilary  

#### Ebika by’ebitabo
Observational Comedy, Black Comedy, Dead Pan

## Emirimu gye egy’obwa Ambasada
Mu Gwolubereberye 2017, Salvado, wamu ne Irene Ntale ne Maurice Kirya baalondebwa okuba ababaka ba WildAid, ekibiina ekitakola ssente ekinoonya okumalawo obusuubuzi bw’ebisolo by’omu nsiko obumenya amateeka 

Mu Gwomusanvu 2017, Salvador, ng’ali wamu ne Desire Luzinda yalondebwa ku bw'omubaka wa Jonny Walker whiskey. 

## Obuzirakisa bwe
Mu 2016, Salvado yeeyakulemberamu kaweefube w’okusonda ssente ezaali zigendereddwamu okusonda ssente z’okulongoosa omugongo gw'omuyizi wa yunivasite ow’omwaka ogwokubiri, Raymond Bamwesigye mu Buyindi nga ono yali yalumbibwa abayaaye abataamanyibwa. 

Mu 2017, Salvado yatandikawo ekitongole ky’obwannakyewa ekiyitibwa Dawa Foundation, erinnya lya kitaawe, ekyali kigendereddwamu okuyamba abaana abatalina mwasirizi 

Mu 2018, yawaayo ekitundu ku nsimbi ezaava mu *Man from Ombokolo 2* eri Home of Hope, amaka g’abaana abaliko obulemu.  

Salvado mufumbo eri Daphnie Frankstork era balina abaana basatu. Abigail Idringi, Aayden Idringi ne Alexander Idringi Dawa ye yasembyeyo okuzaalibwa.  Mu Gwomukaaga 2019, Daphine Frankstock yayanjula Salvado mu bazadde be ku mukolo e Kakiri .  Mu Gwekkumineebiri 2020 Baagattibwa mu Klezia e Mbuya.   Abafumbo bano baasisinkana bwe yali akolera mu kkampuni ya MTN Uganda era yali yaakayingira mu by’okusanyusa abantu, ng’akyali mu siniya. 

## Enkaayana ze yalimu
Salvador ne Alex Muhangi baali bakolera wamu ku Diner's Club, Bukoto.  Batuuka nebafuna obutakkaanya ne wabaawo olutalo wakati waabwe. Enjawukana zaabwe zaali zirabika nga zaateekebwa ku bbali Alex Muhangi bwe yagenda mu pulogulaamu ya Salvado eyasooka eya buli wiiki, Just Comedy mu 2019.  Kyokka obutakkaanya bwabwe bwagenda mu maaso bombi bwe bategeka pulogulaamu ezaalimu emmunyeenye z'ensi yonna ku lunaku lumu, nga 14 Ogwokubiri 2020.  

Mu Gwolubereberye 2021 oluvannyuma lw’okusisinkana pulezidenti Museveni mu State Lodge, Nakasero,  n’okumulaga mu lwatu obuwagizi ng’okulonda kwa 2021 tekunnabaawo, Salvado yavumirira nnyo, okutiisibwatiisibwa okumutta n’okumukyokooza wamu n'ab’omu maka ge   abantu abaali batawagira Yoweri Museveni

## Okuzannya kwe okwa firimu

## Okusunsulwa n’okuweebwa engule

## Ebijuliziddwa

## Ebijuliziddwa wabweru wa wikipedia